OpenLLM-France/wikimedia huggingface dataset:
# Bellinghem

Bellinghem :
| Melestradurezh ||
| Stad | Frañs |
| Rannvro | Hauts-de-France |
| Departamant | Pas-de-Calais |
| Arondisamant | Saint-Omer |
| Kanton | Fruges |
| Kod kumun | 62471 |
| Kod post | 62129 |
| Maer Amzer gefridi | Françoise Vasseur 2016-2020 |
| Etrekumuniezh | Communauté d'agglomération du Pays de Saint-Omer |
| Lec'hienn web | http://www.bellinghem.fr |
| Poblañsouriezh ||
| Poblañs | 1 084 ann. (2020) |
| Stankter | 140 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 42 m — brasañ 110 m |
| Gorread | 7,74 km² |
| kemmañ |
Bellinghem zo ur gumun eus departamant Pas-de-Calais e Bro-C'hall, krouet e 2016.

## Istor

Krouet eo bet d'ar 1añ a viz Gwengolo 2016, en ur vodañ kumunioù Herbelles ha Inghem.

## Monumantoù ha traoù heverk

* Iliz Herbelles.
* Kreiz-kêr Ingheim.

## Melestradurezh

Roll ar vaered :
| Mare | Mare | Anv | Strollad | Karg |
| Gwengolo 2016 | → bremañ | Françoise Vasseur | | |

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Arrêté du 31 mai 2016
# Blotadur (yezhoniezh)

Er yezhoniezh e vez implijet an termen blotadur (saoz.: lenition, diwar al latin "lenis") war tachennoù ar fonologiezh hag ar vorfologiezh evit komz eus un doare kemmadur kensonennel kavet e meur a yezh dre ar bed, en o zouez ar yezhoù keltiek, ma vez "blotaet" pe "gwanaet" ur gensonenn, da lâret eo e teu ur gensonenn fortis da vezañ ur gensonenn lenis, da skouer [f] → [v]
Meur a doare blotadur ez eus hervez ar c'hemmoù kensonennel resis, en o zouez emañ an daoreoù pennañ-mañ:
Bez' e c'hell ur gensonenn mont da get penn-da-benn dre vlotadur.
A-gevret gant an heñveladur ec'h eo ar blotadur unan eus an doareoù pennañ ma kemm ar yezhoù a-hed ar amzer.
Ar blotadur a c'hell talvezout da berzh yezhadurel ur yezh bennak, evel da skouer ar c'hemmadurioù er yezhoù keltiek, pe talvezout a c'hell da displegañ ur c'hemm a-hed ar wezh, da skouer ar fed ma teuas da vezañ mouezhiet ar c'hensonennoù dre serriñ divouezh latin e spagnoleg, d.s. vita → vida (buhez").
Er yezhoù keltiek, ar brezhoneg en o zouez, da gentañ-holl e veze blotaet kensonennoù etrevogalennek da gentañ evel ma c'hoarvezas gant ar c'hensonennoù etrevogalennek latin e spagnolek. Tamm-ha-tamm avat ec'h eas ar c'hemm blotadur-se war ledanaat betek ma veze levezonet gantañ ivez kensonennoù o vont dreist da bevennoù ar gerioù, da skouer -V # C - V- . War un dro e veze kollet merkoù yezhadurel ha dont a reas da vezañ ar blotadur da gaout un arc'hwel yezhadurel en o lec'h.
Setu ur skouer tennet diwar gouezeleg Skos: evel e brezhoneg e vez merket ar benel unander gant ar blotadur goude ar ger-mell, d.s. bean > a’ bhean ([bɛn] > [ə vɛn]: "maouez" > "ar vaouez") keit ha ma vez merket ar gourel unander gnt ar c'hemmadur mann, d.s fear > am fear ([fɛr] > [əm fɛr] "gour" > "ar gour").
Ez-istorel avat e veze merket an nominativel er hengeltieg gant lostgerioù: gourel "-os"; benel "-a". Setu neuze penaos eo ber adsavet diorroadur istorel arc'hwel yezhadurel a.vremañ ar blotadur en degouezh-mañ:
sind + fer → sindos feros → ind fer → in fer → an fear → am fear
sind + ben → sinda ḃena → ind ḃen → in ḃen → an bhean → a' bhean

## Gwelit ivez:

* Dereziadur kensonennel
* Apofoniezh
* Kemmadur
* Yezhoù keltiek
* Taravadur
* Kaletadur
# Bloque Nacionalista Galego

Un talbenn broadelour eo Bloc'had Broadelour Galiza (BBG) (galizeg Bloque Nacionalista Galego (BNG)) krouet e 1982.
Pal diwezhañ BBG eo emrenerezh Galiza dre ur strategiezh diazezet war kemmoù an eil war-lerc'h egile e-keñver ar strukturioù politikel e plas hiziv. da lâret eo dre ledanaat tachenn an aferioù m'emañ Galiza kiriek dezhe kentoc'h evit Stad Spagn.
Embanner broadel ar BBG a zo Ana Pontón.
Abaoe 2001 betek ar mouezhiadegoù e Kumuniezh Damemren Galiza e oa BBG an eil aozadur politikel e Breujoù Galiza, gantañ 17 dileuriad, un tammig muic'h evit Strollad Sokialour Spagn (PSOE). E 2005 avat, daoust a ha ma voe kollet neubeudig a voezhoù gante, ez eas ar maout gant PSOE er mouezhiadegoù o tiskenn niver dileuridi BBG betek 13. Cheñch a reas penn d'ar vazh koulsjkoude, rak kollet e voe d'ar c'houlz-se ivez ar muiañ-niver gant ar strollad dehour Strollad Poblek (PP) ha neuze e vo gouarnet ar vro gant Strollad Sokialour Spagn asamblez gant Bloc'had Broadelour Galiza.
Tapet e oa bet ivez gant ar Bloc'had 0,8% eus ar mouezhioù evit Breujoù Spagn e 2004 gant daou dileuriad.
Kollet e voe dileuriad nemetañ BBG e Breujoù Europa da geñver ar mouezhiadegoù e 2004.
N'eo ket ar Bloc'had nag ur strollad nag ur c'henstrollad politikel, met kentoc'h un talbenn, da lâret eo daosut ma'z eus en diabarzh un nebeud strolladoù, an darn vrasañ eus izili ar Bloc'had n'int ket ezel eus strollad pe strollad all ha pep ezel eus ar Bloc'had en deus an hevelep gwirioù hiniennel pa vez ezel eus ur strollad diabarzh all pe get. Diazezet war ur sistem "bodadennel" eo ivez.
Setu roll an aozadurioù ha strolladoù politikel a gaver e diabarzh ar Bloc'had:
   * Unión do Povo Galego (UPG, "[[Unvaniezh Pobl Galiza"): Strollad marksour-leninour;
   * Esquerda Nacionalista (EN, "Tu-kleiz Broadelour"): Strollad sokial-demokratel. Prezidant ar strollad-mañ e oa bet Xosé Manuel Beiras.
   * Unidade Galega (UG, "Unvaniezh Galiza"): Strollad sokial-demokratel. Penn ar strollad: an ez-dilueriad evit BNG e Parlamant Europa Camilo Nogueira. Divodet ez-ofisiel.
   * Colectivo Socialista ("Stroll Sokialour"): Strollad sokialour.
   * Inzar: savet p'en em genstrollas ar strollad maoour spagnolat Movimiento Comunista de España (MC) ("Luskad Komunour Spagn") hag ar strollad trotskour spagnolat Liga Comunista Revolucionaria (LCR) ("Kevre Komunour Dispac'hel"). Aet eo da get an da aozadur-se e Galiza hag ur strollad emren penn-da-benn eo Inzar hiziv.
   * Partido Nacionalista Galego-Partido Galeguista (PNG, "Strollad Broadelour Galiza - Strollad Galizegour"): Strollad kreiz-demokratel.

## Liammoù diavaez:

* Lec'hienn ofisiel Bloc'had Broadelour Galiza
* Lec'hienn ofisiel UPG
* Lec'hienn ofisiel EN
* Lec'hienn ofisiel PNG
* Lec'hienn ofisiel Partido Galeguista
# Blood Feast

Blood Feast a zo ur film gore ha spont stadunanat.

## Istor

An Itron Fremont he deus ur verc'h, Suzette hec'h anv. Da goulz he deiz-ha-bloaz ez eo lakaet ar c'higer Fuad Ramses da fardañ ar boued. Alas, hemañ a zo desachet betek re gant an Doueez Ishtar, neuze e servijo an degouezh evitañ da lidañ Ishtar. E memes mod 'vit an Henamzer Fuad a zaio da lazhadegañ merc'hed evit kemer diganto tammoù o c'horf (an teod, ar c'halon, ur vrec'h, ur gar, un dorn....). Ar polis a grog buan gant un enklask. An Aotrou komiser Peter Thornthon, aet e karantez gant Suzette, a glasko mod pe vod lakaat e grabanoù war ar muntrer....
Koshaet ez eo ar film, hiziv ez eo muioc'h farsus 'vit un dra all. Chom a ra memestra ur film da welet rak an hini kentañ diouzh ar stil "gore" ez eo memestra.
# Bloody Disgusting

Bloody Disgusting zo ul lec'hienn internet stadunanat arbennikaet war ar filmoù spont, c'hoarioù video, bandennoù-treset, sonerezh. Brudet mat eo evit produiñ V/H/S, un antologiezh filmoù spont.

## Liammoù diavaez

* Lec'hienn ofisiel
# Bloody Mary

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Bloody Mary a c'hall bezañ:
* lesanv Mary Iañ (1516-1558), Rouanez Bro-Saoz hag Iwerzhon
* Bloody Mary: un evaj
* Bloody Mary: ur spes pe ur sorserez a bar war ar melezourien pa vez galvet teir gwech
* Bloody Mary: un dudenn el levr, er gomedienn war gan hag er film Tales of the South Pacific
* Urban Legends:Bloody Mary: ur film
* Bloody Mary: ur romant gant Jean Vautrin ha bannoù-treset gant Jean Teulé
* Bloody Mary: ur sunerez-gwad er bannoù-treset embannet gant DC Comics
* Bloody Mary: bannoù-treset embannet gant Helix
* Bloody Mary: ur vaouez fallakr er bannoù-treset embannet gant Marvel Comics
* Bloody Mary: un daolenn eus ar stirad skinwel South Park
* Bloody Mary: un daolenn eus ar stirad skinwel Supernatural
* Bloody Mary: ur ganaouenn gant The Alice Rose
* Bloody Mary: ur ganaouenn gant Lady Gaga
* Un blodymary: un albom hag ur ganaouenn gant Las Ketchup
# Bloomington (Minnesota)

Bloomington zo ur gêr lec'hiet e gevred Minnesota er Stadoù-Unanet. Er bloavezh 2010 e oa 82 893 a annezidi o chom enni.
* An ti-kêr
* Water Park of America
* Minnesota Center
* Mall of America

## Liammoù diavaez

* (en) Lec'hienn ofisiel
a vo kavet e Wikimedia Commons.
# Blood & Gold: Caribbean!

Caribbean! deuet da vezañ Blood & Gold: Caribbean! zo ur c'hoari video doare gwezh avantur hag RPG embannet d'an 10 a viz Kerzu 2015 o kemer plas e-bed ar vorlaerien er 17vet kantved er Mor Karib. Ar c'hoari a zo diazezet war lusker video gwellaet Mount & Blade: Warband. Ma z'eo ur c'hoari e-unan doare Standalone sevenet gant ar studio rusian Snowbird Games ez eus tu gwelet anezhañ evel ul lodenn d'an heuliuad c'hoarioù video Mount & Blade.

## Istor

Evel en holl c'hoarioù Mount & Blade n'eus ket eus un istor diazez. Ar c'hoarier a zo dieub da vont dre ar bed kinniget dezhañ d'ober ar pezh a fell dezhañ. Amañ ar c'hoarier a c'hell klask dont da vezañ ur gouarnour, ur morlaer brudet, un dieuber sklaved pe ur c'henwerzher brudet...

## Emgannoù war-vor

Unan eus an nevezintioù anatañ degaset gant Blood & Gold: Caribbean! en heuliad Mount & Blade a zo an emgannoù gant bigi.

## Liammoù diavaez

* Filmig tañva: Blood & Gold: Caribbean!
# Blood Lad

Blood Lad (ブラッドラッド, Buraddo Raddo) zo ur manga japanat skrivet ha treset gant Yuuki Kodama hag embannet evel heuliad en Young Ace.
Heuliet e vez istor Staz, ur suner-gwad o vevañ e bed an euzhviled. Un otaku eo dedennet mat gant ar bed gwirion ha dreist-holl sevenadur bro Japan. Kejañ a ra gant Fuyumi Yanagi, ul liseadez eus Japan erruet dre gwallzarvoud en ifern. Siwazh evitañ, nebeut amzer goude-se eo hi lazhet gant ur blantenn kigdebrerez ha troet eo d'un tasmant. Staz a dou e raio pep tra evit rentañ dezhi he stumm wirion. Un dresadenn-bev a zo bet embannet ha skignet er skinwel etre Gouhere ha Gwengolo 2013.

## Liammoù diavaez

* Patrom:Jp Lec'hienn ofisiel
# Bloody Lane

Bloody Lane a oa anv linenn difenn bennañ ar jeneral Lee e-pad emgann Antietam.
D'ar 17 a viz Gwengolo 1862, ar Major jeneral Daniel Harvey Hill eus lu Stadoù Kengevreet Amerika a stalias e divizion a 2600 soudard ledet war hent Sunken Road hag a grogas gant emzifenn al lec'h.
Gortoz a refont lu an Norzh, ar Major jeneral William H. French hag e 3de divizion 5500 soudard en holl a erruas dres e-tal hini ar major jeneral Daniel Harvey Hill.
Ar major jeneral Israel B. Richardson hag e 1st Division, II korfad, eus lu ar Potomac a erruas evit bountañ kreñvoc'h war divizion ar Major jeneral Daniel Harvey Hill. Ar rejimant 69th of New York infantry pe Irish Brigade a erruas war an dachenn gant ar banniel emerald uhel en avel. Gant ar youc'h-brezel "Fah-ah-bah-lah" (Iwerzhoneg: "Faugh-a-Balaugh"; Brezhoneg: "Grit plas!"). Tagañ a refont lec'h difenn lu ar Su, ur wech tennet o holl bolodoù e voent rediet da bakañ re ar re marvet pe gloazet. Ur wech tennet an holl bolodoù e voent rediet da vont war gil. 60% eus ar rejimant a oa bet lazhet.
Ar stourm a badas 4 eurvezh etre 9eur30 hag 1eur30 goude merenn. An daou du a stourmas taer feuls, a-benn ar fin lu ar Su a zo beuzet gant an niver a enebourien.
5500 soudard a chomas war an dachenn. Memes ma voe toullet lec'h difenn Stadoù Kengevreet Amerika, lu an Unaniezh ne brofitas ket evit bountañ kreñvoc'h en toull en talbenn. Tu ebet ne oa bet trec'h.
A-benn ar fin al lec'h hent Sunken Road a oa deuet da vezañ ar Bloody Lane.

## Liammoù diavaez

* Lec'hienn an National Park Service
# Displeger verboù brezhoneg

Displeger Verboù Brezhoneg :
| Arouez ||
| Logo Displeger Verboù Brezhoneg ||
| Titouroù ||
| Krouiñ | 2018 |
| Perc'henn | An Drouizig |
| Herberc'hier | Gandi Sas |
| Yezhoù | Brezhoneg, Galleg, Saozneg |
| Bro | Breizh |
| Ereoù ||
| Lec'hienn internet | Displeger.bzh |
| Tarzh | Mirva an Displeger |
| Skignañ ||
| Skignañ | Web |
| kemmañ |
Ar raktres Displeger verboù brezhoneg (Displeger.bzh) zo ul lec'hienn internet savet gant An Drouizig evit bodañ an holl verboù e brezhoneg.

## Diorren

* Al lec'hienn a zo war ziorren abaoe 2018.

## Istor

D'an 25 Even 2021 e oa bet roet lañs d'al lec'hienn Displeger.bzh, dre internet hepken.
Lakaet eo bet ar gaoz war Displeger.bzh gant Brezhoweb en o c'hronikenn viziek Deiziataer ar miz d'ar 1 Gwengolo 2021.

## Pal

Daou bal a zo d'ar raktres-mañ:
* bodañ holl verboù ar brezhoneg en ur zeskrivañ anezho er gwellañ ma c'heller.
* kinnig displegadurioù en holl rannyezhoù standardekaet ar brezhoneg.

## Liammoù diavaez

* Lec'hienn ofisiel Displeger.bzh
* Kronikenn Brezhoweb Deiziataer ar miz ar 1añ a viz Gwengolo 2021
* Tarzh an Displeger
# Disput

Un disput zo ur ganaouenn fentus diwar-benn daou zen o tamall an eil d'egile da ober tra pe dra. A-wechoù, e-lec'h tud e vez loened pe traoù.

## Disputoù anavezet
### 1838

* E Canaouennou gret gant eur C’hernewod :
** Divis entre eur c’hliant yaouanc ac eur risquerès coz.

### 1875

* E Feiz ha Breiz :
** Disput etre fermour ha piker mean, gant Paul ar Velchenec

### 1890

* E Soniou Breiz-Izel dastumet gant Fañch an Uhel, hag el levr e kaver Son ar baourentês, ma lenner :
    Tostaët, compagnonès, ha gant patiantet
    Deut da glewet eun disput, a zo newez zavet,
    ’Zo grêt ’tre ar baourentès hac ar binvidigès,
    ’Clasq goûd pini anezhe c’honeje ar procès.

### 1910

* E Kroaz ar Vretoned, savet gant Jañ-Mai ’n Nent :
** an Disput etre eun Tregeriad hag eur C’hernevad.

### 1935

* Moueziou an Abardaë-Noz gant Hollsent ar Garreg, ma kaver
** Disput etre daou Vreizad pe Disput etre eur Breizad aet en kêr hag eur Breizad manet war ar maez.

### 2012

* Er bladenn Tost ha pell, gant Annie Ebrel ha Laurent Jouin e kaver an disputoù-mañ :
    • Disput etre ar verc'h hag ar vamm
    • Disput soubenn al laezh
    • Disput an Tregeriad (skrid Jañ-Mai ’n Nent ?) :
    • Disput etre an heol hag ar glav
    • Disput ar c'hernevad
    • Disput etre ar martolod hag e vestrez
    • Disput etre an dour hag an tan.

## Re all

* Tablen ar butun, XVIIvet kantved. Kavet e-touez dihelloù Kervarker.
* Disput etre an aotrou hag ar peizant, bet kanet gant Loeiz Roparz
* Disput entre Simon ar Gontel Gam ha Pol ar Pri var sujet ar Butun : Dediet da guement Fri-Butun, Fumerien ha Fumerezet, Chiqerien ha Chiqerezet a zo e Breiz-Izel. https://www.bretania.bzh/portail/doc/MEDIATHEQUESQUIMPERCOMMUNAUTE/oai-oai.quimper-bretagne-occidentale.bzh-QUIMPER-1-377091
* Disput etre Pol ar butuner ha Simon ne vutun ket. https://tob.kan.bzh/chant-01654.html.
* Disput ar martolod hag al labourer, bet dastumet e Plouneour-Traezh.

## Liamm diavaez

* Tost ha pell Annie Ebrel

## Notennoù

* ↑ Wikimammenn
* ↑ Wikimammenn
# Disrannouriezh lesbianel

Un doare disrannouriezh benevelourel eo an disrannouriezh lesbianel savet diwar ar vroadelouriezh queer hag al lesbianouriezh politikel.
An disrannouriezh lesbianel ma vev ar maouezed disrannet diouzh ar c'houred penn-da-benn ha gant darempredoù karantezel ha reizhel entrezi nemetken a zo bet awenet-don gant oberennoù lennegezh skiant-faltazi 'zo ("skiant-faltazi lesbianel") ma vez kaoz eus kevredigezhioù en dazont e-lec'h na van nemet maouezed.
Klasket ez eus bet lakaat seurt kevredigezhioù kloz e pleustr, evel da skouer Aristasia, ur gumuniezh enni maouezed nemetken.
Alies a-walc'h e sav liammoù ivez etre an isrannouriezh lesbianel hag ar baganiezh dianek.

## Gwelet ivez

* Lesbianelezh
* Disrannouriezh benevelourel
* Benevelouriezh
* Lesbianouriezh politikel
* Aristasia

## Liammoù diavaez

* Dafar a bep seurt
* The Furies Collective
* Skridoù a bep seurt
# Disprizioù

An Disprizioù zo ur priz a vez roet d'an dud o deus dismegañset ar brezhoneg.

## Istor

Bep bloaz e miz Kerzu e vez roet an Disprizioù gant Brezhoweb d'an dud pe d'an aozadurioù na vefent ket bet skouerius en implij ha broudañ ar yezh. 5 rummad a vez evit an Disprizioù : Deskadurezh, Politikerezh, Buhez foran, Mediaoù hag Embregerezhioù.

### Disprizioù 2008

Deskadurezh DDEC : klas divyezhek nevez ebet, ha gwashoc'h, serret re An Oriant. Mediaoù TV Breizh : fin ar brezhoneg war ar chadenn Pladennoù ha levrioù Coop Breizh : pladennoù bet embannet gant kanaouennoù e brezhoneg, hep tamm brezhoneg e-barzh an titloù pe er pennadoù-skrid, pe c'hoazh pennadoù divyezhek galleg-saozneg Buhez foran Ar vrezhonegerien a-vihanik o deus dispriz da geñver ar re o deus desket brezhoneg nevez zo.

### Disprizioù 2009

Setu amañ da heul ar re o deus resevet Disprizioù 2009.
* Deskadurezh
   * Alain Colas, rener al lise Dupuy-de-Lôme
* Politikerezh
   * Christine Albanel, Frédéric Mitterrand, Eric Besson
* Buhez foran
   * Yann Arthus Bertrand
* Embregerezhioù
   * Ar Post : Yves Amiard hag afer ar "c'h"
* Mediaoù
   * France 3 : Tapet ar chadenn gant ar CSA, abalamour d'ar plas dister roet d’ar yezhoù rannvroel.

## Liammoù diavaez

An Disprizioù ne blijont ket
* da Fañch Broudig: http://languebretonne.canalblog.com/archives/2008/12/29/11901571.html
* da Coop Breizh: http://rezore.blogspirit.com/archive/2009/01/07/dispriziou-kemenadenn-coop-breizh.html
# Disques Vogue

Disques Vogue a oa anv un embregerezh label sonerezh a enrolle pladennoù jazz eus Bro-C'hall ha savet gant Léon Cabat ha Charles Delaunay. Savet e oa bet e 1947, 3 bloaz goude ma vije paouezet ar Vogue label stadunanat da vezañ. Pouezus eo bet roll al label en istor ar c'hanaouennoù gall goude an Eil Brezel-bed, dre ma oa bet produet penn-kentañ un toullad kanerien brudet er bloavezhioù 60 evel Johnny Hallyday, Françoise Hardy ha Jacques Dutronc.
# Dissais

Dissais a oa ur gumun e departamant Vande, e Bro-C'hall.

## Istor
### Dispac'h Gall

* Melestradurezh: savet e voe ar gumun e 1790 ; lakaet e voe e Kanton Mareuil da gentañ hag e KantonLa Roche-sur-Yon diwezhatoc’h; e Bann La Roche-sur-Yon e oa. Lakaet e voe kumun Dissais en Arondisamant Fontenay-le-Comte bet krouet e 1800 hag en Arondisamant La Roche-sur-Yon diwezhatoc’h.

### XX$^{vet}$ kantved
##### Brezel-bed kentañ

* Trizek gwaz eus ar gumun, da lavaret eo 5,46% eus ar boblañs e 1911, a gollas o buhez abalamour d'ar brezel hervez monumant ar re varv.

#### Brezel Indez-Sina

* Mervel a reas un den eus ar gumun abalamour d'ar brezel d’ar 27 a viz Kerzu 1946 en Hanoi (Tonkin) er Viêt Nam; soudard e oa er Groupement Blindé du Tonkin.

## Stagidigezh

* E 1973 e voe staget Dissais ouzh kumun Mareuil-sur-Lay d'ober kumun Mareuil-sur-Lay-Dissais.
* Monumant ar re varv, luc’hskeudennoù.

## Daveoù ha notennoù

* ↑ Cassini - EHESS
* ↑ (fr) Cassini - EHESS
* ↑ Memorial Genweb
* ↑ Memorial Genweb
* ↑ (fr) Cassini - EHESS
* ↑ Memorial Genweb
* ↑ Memorial Genweb
# Dispartiach

An dispartiach eo ar fed da zispartiañ strolladoù tud hervez o gouenn pe o orin kevredigezhel, pa vefe e-keñver ur gêr, ur rannvro pe ur stad, en un doare kadarnaet pe gouzañvet gant ar stad.
An apartheid a oa bet ur skouer dispartiach gouennel e Suafrika.
E Stadoù-Unanet Amerika e oa bet dispartiach gouennel betek ar bloavezhioù 1960.

## Notennoù ha daveennoù

* ↑ Frañsez Favereau, Geriadur ar brezhoneg a-vremañ, Skol Vreizh, 2000, pajenn 1281a ; Dispartiaj an hini eo a gaver er bajenn 178b eus an hevelep geriadur...
# Displegadur liesgourel

Er yezhoniezh e vez implijet an termen displegadur liesgourel pe displegadur liespersonel (saoz: polypersonal agreement pe polypersonalism) evit komz eus ar fed ma c'hell bezañ displeget ur verb evit klotaat gant meur a arguzenn war un dro, perliesañ betek peder d'ar muiañ.
Ur perzh morfologel an hini eo hag a dalvez da verkañ ar penn ("pennmerkadur", saoz. head marking) kavet alies er yezhoù liessintezel. Klokaat a ra peurliesañ an displegadur liesgourel gant an ergativelezh.
Er yezhoù nann-liesgourel, e vez displeget ar verb hervez an arguzenn bennañ, da lâret eo ar rener evel e brezhoneg, pe c'hoazh ne vez ket displeget tamm ebet evel e sinaeg. Gant yezhoù liesgourel avat e vez implijet morfemennoù staget ouzh ar verb evit diskwel ar rener, ar renadenn eeun, ar renadenn dieeun, ar resever, hag all.
Kavet e vez an displegadur liesgourel e yezhoù evel an euskareg hag ar jorjieg hag en darn vrasañ eus ar yezhoù liessintezel, evel da skouer ar gwaranieg, an tsalagieg ('"tcherokeeg") hag an inuktitut.
E jorjieg, da skouer, e vez savet ul lieselfenn verbel diwar ur wrizienn mui meur a genger hervez an ezhommoù resis. Gant al lieselfenn verbel jorjiek e c'heller merkañ ar rener, ar renadenn eeun, ar renadenn dieeun, ar resever, al lec'hiañ, ar perc'henniezh hag an abeg, da skouer:
    v-khed-av "Gwelet a ran anezhañ"
    g-mal-av-en "Kuzhat a reont ac'hanout/ac'hanoc'h"
    g-i-mal-av-en "Kuzhat a reont anezhañ diouzhoc'h/diouzhit"
    gv-i-ket-eb-s "Hen ober a ran evidomp"
    a-chuk-eb-s "Reiñ a raio anezhañ dezhañ""
    mi-u-lots-av-s "E c'hourc'hemennaouiñ a raio razañ"
Disheñvel al liesgourelezh eo diouzh ar raganvioù renadenn stag" (saoz. clitic pronoun) implijet gant yezhoù romanek zo dre ma n'int ket suert raganvioù stag enbarzhiet er verb, da skouer e galizeg:
    mostráronsechenolos
    mostr- + -aron + se + che + nos + os
    GWRIZIENN VERB + MERK AN TREDE GOUR LIESTER (> "rener") + TREDE GOUR UNANDER (> "tu gouzañv") + EIL GOUR UNANDER DATIVEL (> "merk ar c'hengred") + KENTAÑ GOUR LIESTER DATIVEL ("renadenn dieeun") + TREDE GOUR GOUREL UNANDER AKUZATIVEL ("renadenn eeun")
    ("Diskwelet e oant bet dimp")

## Gwelit ivez

* Morfologiezh
* Gour
* Verb
* Mts'k'rivi (screeve)
# Disput etre eun Tregeriad hag eur C’hernevad

An Disput etre eun Tregeriad hag eur C’hernevad zo ur ganaouenn savet gant Yann-Vari an Hent (Jean-Marie Le Neindre, 1838 - 1913) ha bet embannet e 1895, e ti Ve Eveillard et F. Bréban e Gwengamp.
Advoulet e voe e-barzh Kroaz ar Vretoned e 1910, kempennet ar geriadur hag an doare-skrivañ anezhi.
Anvet eo « disput » dre ma'z eo savet diwar-benn un diviz etre daou zen diwar-benn o bro.

## Liammoù diavaez

* Dastumedia
* Yann-Fañch Kemener

## Notennoù

* ↑ niv. 325 (20/03/1910) pp. 3-4 & niv. 326 (27/03/1910) p. 3.
* Sellet er Wikimammenn : Disput etre eun Tregeriad hag eur C’hernevad.
# Bulnes

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Bulnes zo un anv spagnolek, anv-lec'h hag anv tiegezh.

## Lec'hioù
### Arc'hantina

* Bulnes, e Proviñs Córdoba (Arc'hantina)

### Chile

* Bulnes, kumun
* Bulnes, kêriadenn
* Departamant Bulnes, departamant kozh diskaret er bloavezhioù 1970

### Spagn

* Bulnes, parrez e kumun Cabrales, en Asturiez.

## Tud

* Francisco Bulnes, anv meur a zen
** Francisco Bulnes (1847-1924), politikour hag istorour mec'hikan
** Francisco Bulnes Sanfuentes (1917-1999), politikour chileat
* Manuel Bulnes, anv meur a zen
# Bultei

Bultei zo ur gumun italian e proviñs Sassari en enez Sardigna.
# Bulzi

Bulzi zo ur gumun italian e proviñs Sassari en enez Sardigna.
# Bully-les-Mines

Kumunioù Frañs :
| Anv | Bully-les-Mines |
| Skoed | |
| Lec'hiadur Bully-les-Mines er Pas-de-Calais hag e Bro-C'hall | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Lens |
| Etrekumuniezh | Communaupole de Lens-Liévin |
| Kanton | Pennlec'h Kanton Bully-les-Mines |
| Kod INSEE | 62186 |
| Kod post | 62160 |
| Maer | François Lemaire (Strollad Sokialour Gall) |
| Amzer-gefridi | 2008-2014 |
| Gorread | 7,66 km² |
| Led | 50° 26' 33" Norzh |
| Hed | 02° 43' 31" Reter |
| Uhelder kreiz | 38 m |
| Uhelder bihanañ | 19 m |
| Uhelder brasañ | 92 m |
| Poblañs hep kontoù doubl | 12 061 (2007) |
| Stankter | 1 574 a./km² |
| Lec'hienn ar gumun | villebullylesmines |
Bully-les-Mines a zo ur gêr hag ur gumun eus departamant gall ar Pas-de-Calais e Bro-C'hall. Pennlec'h Kanton Bully-les-Mines eo.

## Istor
### XX$^{vet}$ kantved

Brezel-bed kentañ:
* 1920: roet e voe ar Groaz Brezel 1914-1918 d'ar gumun

## Dave ha notennoù

* ↑ Pages 14-18